BDMS โมเมนตัมรายได้คนไข้ต่างชาติแข็งแกร่ง
21 เมษายน 2566

BDMS โมเมนตัมรายได้คนไข้ต่างชาติแข็งแกร่ง
โมเมนตัมรายได้คนไข้ต่างชาติยังคงแข็งแกร่ง ผู้บริหารเห็นอุปสงค์จากคนไข้ต่างชาติเพิ่มขึ้นในแทบทุกประเทศในไตรมาส 1/2566 โดยรายได้คนไข้ต่างชาติเติบโตขึ้น 40% YoY เทียบกับเป้าหมายทั้งปีที่ตั้งไว้ที่ 30%
คนไข้ต่างชาติส่วนใหญ่เข้ามารักษาตัวด้วยโรคที่ซับซ้อนมากขึ้น ทั้งนี้ คนไข้จากรัสเซียเติบโตโดดเด่นที่สุดโดยเฉพาะในจ.ภูเก็ตและชลบุรี ขณะที่คนไข้จากตะวันออกกลางมีโมเมนตัมดีขึ้น และคาดคนไข้จากจีนจะฟื้นตัวแข็งแกร่งในช่วงครึ่งหลังปีนี้
คาดกำไรปกติไตรมาส 1/2566 อยู่ที่มากกว่า 3 พันลบ. เราคาดว่า BDMS จะรายงานกำไรปกติไตรมาส 1/2566 ที่ 3.3 พันลบ. เพิ่มขึ้น 6% QoQ แต่ลดลง 4% YoY ปัจจัยหนุนการเติบโตเชิง QoQ คาดจะมาจากรายได้ที่สูงขึ้น ขณะที่สาเหตุของการลดลงเชิง YoY คาดจะมาจากอัตรากำไรที่ลดลง เราคาดว่ารายได้รวมจะอยู่ที่ 2.44 หมื่นลบ. เพิ่มขึ้น 4% QoQ และ 6% YoY หนุนจากรายได้จากคนไข้ต่างชาติที่เพิ่มขึ้นเป็นหลัก
ขณะที่เราคาดรายได้คนไข้ในประเทศจะลดลง YoY จากรายได้โควิด-19 ที่หายไป หากไม่รวมรายได้โควิด-19 รายได้รวมน่าจะเติบโต 7% QoQ และ 29% YoY แม้เราคาดว่าอัตรากำไรขั้นต้นจะลดลงทั้งในเชิง QoQ และ YoY แต่คาดว่า EBITDA margin จะเพิ่มขึ้น QoQ แต่ลดลง YoY มาอยู่ที่ 23.9% ในไตรมาส 1/2566 ทั้งนี้ คาดกำไรปกติไตรมาส 1/2566 จะคิดเป็นสัดส่วนที่ 24.7% ของประมาณการทั้งปีของเรา
มุมมอง KS
คงคำแนะนำ “ซื้อ” ด้วยราคาเป้าหมายปี 2566 ที่ 33.30 บาท ลดลงจากเดิมที่ 33.90 บาท จากการปรับลดสมมติฐานอัตรากำไร โดย BDMS ยังเป็นหุ้นเด่นของเรา
เปิดพอร์ตลงทุน >> https://ksecurities.co/open-account
Follow us :
LINE : https://ksecurities.co/KS-LineOA
Facebook: https://ksecurities.co/KS-Facebook
Instagram: https://ksecurities.co/KS-Instagram
Twitter: https://ksecurities.co/KS-Twitter
YouTube: https://ksecurities.co/KS-Youtube
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #BDMS